Danilo D'Ambrosio

'''Danilo D'Ambrosio** (rođen 9. septembra 1988. godine u Napulju, Italija) je italijanski nogometaš koji igra na poziciji beka u timu iz Serie A, Internazionaleu iz Milana.

Njegov brat **Dario** je također odbrambeni igrač, a nastupa za **Lecce**. Obojica su odrasli u fudbalskoj akademiji **Sporting Caivano 94**.

## Klupska karijera 
Igračku karijeru je počeo u rodnom **Napulju**, zaigravši za **Salernitanu'*. Ipak, klub je bankrotirao, a on se zajedno sa bratom Dariom priključio omladinskom timu Fiorentine 2005. godine.  Bio je dio Fiorentininog podmlatka *(primavere)* do 2007. godine, ali je 8. juna 2008. prodan u **Potenzu** iz **Serie C1** u suvlasničkom dogovoru. Profesionalni debi je imao 20 januara 2009. godine u meču Potenza-Juve Stabia (2:1), a u toku sezone je skupio 10 nastupa za trećeligaša.

### Juve Stabia 
11. jula 2008. je potpisao za **Juve Stabiju** u novom suvlasničkom ugovoru, a debitirao je 31. augusta 2008. godine protiv **Taranta**. Postao je standardni član prvih jedanaest već u prvoj sezoni, te je klub odlučio kupiti i ostatak njegovog ugovora od Fiorentine. Iduću sezonu je igrao na mjestu desnog veznog igrača, te je postigao i svoj prvi gol u meču Juve Stabia-Barletta 4-1.

### Torino 
U januarskom prelaznom roku 2010. je potpisao za Torino u suvlasničkom ugovoru.  Debitirao je u Serie B 16. januara 2010. u meču Torino-Grosseto (4-1). U Torinu je bio starter tokom sezone, a prvi gol za ekipu je postigao 20. marta 2010. u meču Modena-Torino (0-2). Torino je drugu polovicu ugovora kupio u junu 2010.

Iduće sezone je također bio član udarne postave pod trenerom **Francom Lerdom**. Prvi put je dva gola u meču postigao u susretu Torino-Modena (3-2), što su bila njegova jedina dva gola te sezone.

15. decembra 2010. je obnovio ugovor do ljeta 2014.  Ipak, te sezone je pretrpio dosta kritika, kao i čitav tim Torina koji nije izborio play-off za ulazak u najjaču italijansku ligu, Serie A.

Novi šef struke Torina **Giampiero Ventura** je odlučio da se fokusira na Danila u idućoj sezoni, stavivši ga na mjesto desnog beka. 2. novembra 2011. je postigao pobjednički gol protiv Reggine, a to je ponovio i protiv Nocerine 11. februara 2012. godine. Tokom sezone je odigrao 26 utakmica, te postigao 3 gola, a Torino je ušao u **Serie A**.

Debi u Serie A je ubilježio 26. augusta 2012. protiv Siene, u meču koji je završen 0-0. Prvi gol u Serie A je postigao u gostujućoj pobjedi od 5-1 sa Atalantom. U decembru je postao dokapiten tima poslije povrede Angela Ogbonne. Izabran je za otkriće godine od strane navijača koji su glasali na portalu *Toro.it''.

Vlasnik Torina **Urbano Cairo** je potvrdio kako će D'Ambrosio napustiti klub nakon što je odbio ponudu za produženje ugovora. Boravak u Torinu zaključio je sa 119 nastupa i 10 golova.

### Internazionale 
28. januara *Sky Sport* je izvjestio da će se D'Ambrosio priključiti Interu iz Milana za 1.5 milion eura i **Mattea Colombija**, mladog igrača. 30. januara 2014. Inter je potvrdio dogovor na svojoj web-stranici.

Debi za Inter je upisao 2. februara 2014. u velikom derbiju protiv Juventusa, u Torinu.

## Reprezentacija 
Danilo je debitovao za mladu Italijansku reprezentaciju 11. augusta 2010. u prijateljskom meču s Danskom.

## Reference 
## Vanjski linkovi 
* Profil na Transfermarkt
* Profil na inter.it 
* Profil na goal.com 

Kategorija:Italijanski nogometaši
Kategorija:Rođeni 1988.
Kategorija:Živi ljudi
Kategorija:Biografije, Napulj
Kategorija:Nogometaši Inter Milana
Kategorija:Nogometaši Monze
Kategorija:Nogometaši Torina
Kategorija:Nogometaši Fiorentine